हिमाचल तरक्की के लाख दावे करे, आधुनिकता का लाख दावा करे, यहां पर लोग अभी भी जातिवाद के दलदल में डूबे हुए हैं। बहुत से लोग हैं जो इस भावना से ऊपर उठे हैं तो कुछ उठ रहे हैं। मगर कुछ लोग तो ऐसे हैं कि जाति आधारित पक्षपात और भेदबाव को शुतुरमुर्ग की तरह सच मानने से इनकार कर देते हैं और कहते हैं जातिवाद है ही नहीं। कुछ लोग जब बैकफुट पर आते हैं तो आरक्षण का कुतर्क देकर इस तरह के दुर्व्यवहार को सही ठहराने लगते हैं।